CELEX: 52005PC0278
Language: el
Date: 2005-06-21
Title: Πρόταση απόφασης του Ευρωπαϊκού Κοινοßουλίου και του Συµßουλίου / σχετικά με την κινητοποίηση του μέσου ευελιξίας για τη χορήγηση ενίσχυσης αποκατάστασης και ανοικοδόμησης προς τις χώρες που επλήγησαν από το τσουνάμι, σύμφωνα με το σημείο 24 της διοργανικής συμφωνίας της 6ης Μαΐου 1999

Σημαντική ανακοίνωση νομικού περιεχομένου

|

52005PC0278

Πρόταση απόφασης του Ευρωπαϊκού Κοινοßουλίου και του Συµßουλίου / σχετικά με την κινητοποίηση του μέσου ευελιξίας για τη χορήγηση ενίσχυσης αποκατάστασης και ανοικοδόμησης προς τις χώρες που επλήγησαν από το τσουνάμι, σύμφωνα με το σημείο 24 της διοργανικής συμφωνίας της 6ης Μαΐου 1999  /* COM/2005/0278 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.6.2005COM(2005) 278 τελικόΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του μέσου ευελιξίας για τη χορήγηση ενίσχυσης αποκατάστασης και ανοικοδόμησης προς τις χώρες που επλήγησαν από το τσουνάμι, σύμφωνα με το σημείο 24 της διοργανικής συμφωνίας της 6ης Μαΐου 1999(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτο πλαίσιο της στήριξης των αναγκών αποκατάστασης και ανοικοδόμησης στις χώρες που επλήγησαν από το σεισμό/τσουνάμι και ταυτόχρονα με την έγκριση της πρότασής της για το προσχέδιο διορθωτικού προϋπολογισμού του 2006[1], η Επιτροπή έχει ήδη παρουσιάσει σχέδιο απόφασης για την κινητοποίηση του μέσου ευελιξίας[2] και έχει υποβάλει στην αρμόδια για τον προϋπολογισμό αρχή πρόταση προσχεδίου διορθωτικού προϋπολογισμού του 2005[3]. Από το προτεινόμενο ποσό συνολικού ύψους 350 εκατ. ευρώ για το 2005 και το 2006, 170 εκατ. ευρώ θα καλυφθούν από τον προϋπολογισμό του 2005 και 180 εκατ. ευρώ από τον προϋπολογισμό του 2006. Δεδομένου ότι έχει ήδη σημειωθεί υπέρβαση του προταθέντος, από το προσχέδιο διορθωτικού προϋπολογισμού του 2006, ανώτατου ορίου για τον τομέα 4 «Εξωτερικές ενέργειες» κατά 123,5 εκατ. ευρώ, η Επιτροπή προτείνει την κινητοποίηση του μέσου ευελιξίας για το ίδιο ποσό, σύμφωνα με τις διατάξεις της διοργανικής συμφωνίας της 6ης Μαΐου 1999.Καλούνται επομένως το Ευρωπαϊκό Κοινοβούλιο και το Συμβούλιο να εγκρίνουν την παρούσα πρόταση απόφασης.ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του μέσου ευελιξίας για τη χορήγηση ενίσχυσης αποκατάστασης και ανοικοδόμησης προς τις χώρες που επλήγησαν από το τσουνάμι, σύμφωνα με το σημείο 24 της διοργανικής συμφωνίας της 6ης Μαΐου 1999ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού[4], και ιδίως την παράγραφο 24,την πρόταση της Επιτροπής,Εκτιμώντας τα εξής :Η αρμόδια για τον προϋπολογισμό αρχή συμφώνησε να στηρίξει τις ανάγκες αποκατάστασης και ανοικοδόμησης των χωρών που επλήγησαν από το σεισμό/τσουνάμι (κυρίως Ινδονησία, Σρι Λάνκα και Μαλδίβες), για τα έτη 2005 και 2006 με ποσό συνολικού ύψους 350 εκατ. ευρώ, από το οποίο 170 εκατ. ευρώ το 2005 και 180 εκατ. ευρώ το 2006. Όσον αφορά το 2005, έχει ήδη υποβληθεί στην αρμόδια για τον προϋπολογισμό αρχή πρόταση απόφασης για την κινητοποίηση του μέσου ευελιξίας. Όσον αφορά το 2006, δεδομένου ότι έχει ήδη σημειωθεί υπέρβαση του προταθέντος, από το προσχέδιο διορθωτικού προϋπολογισμού, ανώτατου ορίου για τον τομέα 4 «Εξωτερικές ενέργειες» κατά 123,5 εκατ. ευρώ, η Επιτροπή προτείνει την κινητοποίηση του μέσου ευελιξίας για το ίδιο ποσό, σύμφωνα με τις διατάξεις της διοργανικής συμφωνίας της 6ης Μαΐου 1999.ΑΠΟΦΑΣΙΖΟΥΝ:Άρθρο μόνοΣτο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2006 (εφεξής προϋπολογισμός του 2006), το μέσο ευελιξίας χρησιμοποιείται για τη χορήγηση ποσού ύψους 123 500 000 ευρώ σε πιστώσεις αναλήψεων υποχρεώσεων.Το ποσό αυτό χρησιμοποιείται για τη χρηματοδότηση της ενίσχυσης αποκατάστασης και ανοικοδόμησης των χωρών της Ασίας που επλήγησαν από το σεισμό/τσουνάμι, η οποία καλύπτεται από τον τομέα 4 «Εξωτερικές ενέργειες» των δημοσιονομικών προοπτικών, βάσει του άρθρου 19 10 04 «Δράσεις αποκατάστασης και ανοικοδόμησης υπέρ των αναπτυσσόμενων χωρών της Ασίας» του προϋπολογισμού του 2006.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] SEC(2005) 548 τελικό της 27ης Απριλίου 2005.[2] SEC(2005) 548 τελικό της 27ης Απριλίου 2005.[3] ΠΔΠ αριθ. 3/2005 της 27ης Απριλίου 2005, SEC(2005) 548 τελικό.[4] ΕΕ C 172 της 18.06.1999, σ. 1.